Diari Oficial de la Generalitat Valenciana


Sumari del DOGV 3779, del 26-06-2000 (2000/5311)

Informació pública del Programa per al desenvolupament d'una actuació integrada per a la gestió del polígon industrial Nord d'Almussafes.
-----------------------------------------------------------------------------------------------------------------------------------------

### Dades del document

Número de DOGV
:   3779

Data del DOGV
:   26-06-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/5311


Organisme emissor
:   Logis Naus, SL

Tipus de document
:   Anunci

Informació pública del Programa per al desenvolupament d'una actuació integrada per a la gestió del polígon industrial Nord d'Almussafes.[2000/X5311]
  
El senyor Salvador Vila Arcos, en nom i representació de la mercantil Logis Naus, SL, ha presentat un Programa per al desenvolupament d'una actuació integrada per a la gestió del polígon industrial Nord d'Almussafes.
  
El programa esmentat ha estat protocol·litzat davant del notari d'Almussafes, senyor Manuel Chirivella Bonet, alhora que n'ha estat presentat un exemplar davant de l'Ajuntament. El programa té com a objecte el desenvolupament urbanístic del polígon esmentat i comprèn una alternativa tècnica consistent en un projecte d'urbanització, una memòria explicativa de l'objectiu i de la finalitat del propi programa, un document d'homologació modificativa del pla general i un projecte de reparcel·lació. La documentació juridicoeconòmica es presentarà en el moment procedimental pertinent.
  
Conformement amb allò preceptuat en els articles 46, 47 i 48 de la Llei 6/1994, de la Generalitat Valenciana, Reguladora de l'Activitat Urbanística (LRAU), s'exposa al públic el programa esmentat, mitjançant publicació dels anuncis corresponents en el Diari Oficial de la Generalitat Valenciana i en el periòdic Levante. S'hi podran presentar alternatives tècniques i al·legacions durant vint dies, comptadors des de la publicació del present anunci en el Diari Oficial de la Generalitat Valenciana. Les proposicions juridicoeconòmiques es presentaran durant els cinc dies següents al venciment del termini anterior. Aquests terminis quedaran prorrogats, per vint dies addicionals, si durant els deu primers dies d'informació pública cap persona es comprometera de presentar una alternativa tècnica substancialment distinta a la inicial i en prestara caució. Les alternatives tècniques o les al·legacions i les proposicions juridicoeconòmiques que vulguen competir amb l'exposada al públic podran presentar-se, dins dels terminis esmentats, al Registre General d'entrada de l'Ajuntament d'Almussafes, Passeig del Parc, s/n, en horari d'oficines.
  
Qualsevol persona que ho desitge podrà comparèixer, en els terminis esmentats, a la Notaria d'Almussafes, c/ Major núm. 42-1r, davant del notari senyor Manuel Chirivella Bonet, per a obtenir còpia de l'acta de protocol·lització o sol·licitar que aquesta li siga exhibida. Igualment podrà comparèixer a l'Ajuntament, on s'ha dipositat una còpia del programa, a l'objecte d'examinar-la i presentar les al·legacions que estime convenients.
  
L'acte d'obertura de pliques comprensives de les proposicions juridicoeconòmiques presentades tindrà lloc a l'Ajuntament en la data hàbil següent a la conclusió del termini per a presentar-les. Totes les actuacions podran ser objecte de consulta i al·legació pels interessats durant els deu dies següents a l'obertura de pliques.
  
Amb anterioritat a la publicació del present anunci i en compliment del que estableix l'article 46.3 i 48 de la LRAU, s'ha remés el corresponent avís al domicilio fiscal dels qui consten en el Cadastre com a titulars de drets afectats per l'actuació proposada. Sense perjudici d'això, el present anunci serveix de notificació a tots els titulars cadastrals de terrenys inclosos en la unitat d'execució, els quals són els següents:
  
Senyor Julio Primo Navarro, Ford España, SA., senyor Ricardo Hernández Hernández, Autotrim, SA., senyor Vicente Escrivá, senyora Vicenta Alepuz Baldoví, Febula AG, senyora Mª. Consuelo Pérez Martínez, senyor Antonio Llorens Roig, Arcus Logístic, senyora María Martorell Aguado, senyor Simó Soto Sardi, senyora Encarnación Soto Zaragozá, Formol y Derivados, Germans Díez Calatrava.